Dánia és Norvégia 1940. áprilisi elfoglalása (Weserübung hadművelet) után Németország stratégiai helyzete Angliával és Franciaországgal szemben jelentősen javult az Északi-tengeren, a haditengerészet vezetésében pedig 1940. május 16-ig „Ikarus hadművelet” fedőnéven kidolgoztak egy tanulmányt Izland elfoglalásáról. A tanulmány vizsgálta, hogyan lehet légi és tengeri támaszpontokhoz jutni a szigeten, és hogyan lehetne onnan az angol és francia tengeri kereskedelmi útvonalakat támadni, ezzel mindkét országot blokád segítségével térde kényszeríteni.